
                                                                                                 PATVIRTINTA

                                                                                               Mažeikių lopšelio-darželio „Delfinas“

                                                                                      direktoriaus 2026 m. liepos 13 d.
                                                                 įsakymu Nr. V1-95
MAŽEIKIŲ LOPŠELIO-DARŽELIO „DELFINAS“ 
SEKRETORIAUS PAREIGYBĖS APRAŠYMAS
I SKYRIUS
PAREIGYBĖ
1. Pareigybės pavadinimas – sekretorius.

2. Pareigybės grupė – specialistas.

3. Pareigybės lygis – B.
4. Pareigybės paskirtis – vykdyti Mažeikių lopšelio-darželio „Delfinas“ (toliau – Įstaiga) dokumentų valdymą, užtikrinti tinkamą dokumentų rengimą, registravimą, apskaitą, saugojimą ir archyvavimą, administruoti informacijos srautus, teikti administracinę pagalbą Įstaigos direktoriui bei užtikrinti sklandų Įstaigos dokumentų administravimą.

5. Sekretorius yra tiesiogiai pavaldus Įstaigos direktoriui.
6. Sekretorių į darbą priima ir iš pareigų atleidžia Įstaigos direktorius Lietuvos Respublikos darbo kodekso ir kitų teisės aktų nustatyta tvarka.
II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI
7. Šias pareigas einantis darbuotojas privalo:
  7.1. turėti ne žemesnį kaip aukštesnįjį išsilavinimą, įgytą iki 2009 metų, arba aukštąjį koleginį ar universitetinį išsilavinimą;
  7.2. išmanyti  Lietuvos  Respublikos  įstatymus  ir  kitus  teisės  aktus,  reglamentuojančius dokumentų valdymą, archyvų tvarkymą, asmens duomenų apsaugą, darbo santykius, viešojo administravimo principus ir švietimo įstaigų veiklą;
  7.3. privalo mokėti lietuvių kalbą, ne žemesniu kaip B2 lygiu (atitinkančiu III valstybinės kalbos mokėjimo kategoriją);
  7.4. mokėti rengti, registruoti, tvarkyti, sisteminti ir saugoti dokumentus pagal galiojančias Dokumentų rengimo taisykles ir Dokumentų tvarkymo ir apskaitos taisykles;
  7.5. turėti bazinę kompiuterinio raštingumo kvalifikaciją, mokėti dirbti „Microsoft Office“ programiniu paketu, elektroninio dokumentų valdymo sistema, elektroniniu paštu bei kitomis pareigybės funkcijoms atlikti reikalingomis informacinėmis sistemomis;
  7.6. gebėti  naudotis  Švietimo  valdymo  informacine  sistema (ŠVIS),  Mokinių registru, Pedagogų registru ir kitomis švietimo informacinėmis sistemomis;
  7.7. išmanyti  Bendrojo duomenų  apsaugos  reglamento (BDAR) ir  kitų  teisės  aktų reikalavimus, užtikrinti konfidencialios informacijos apsaugą;
  7.8. gebėti savarankiškai  planuoti  ir vykdyti  savo  darbą, kaupti, sisteminti, analizuoti informaciją bei rengti dokumentus;
  7.9. gebėti sklandžiai reikšti mintis žodžiu ir raštu, mandagiai bendrauti su darbuotojais, ugdytinių tėvais (globėjais), institucijų atstovais ir kitais interesantais;
7.10. laikytis profesinės etikos, konfidencialumo, nešališkumo ir atsakomybės principų.
III SKYRIUS
ŠIAS PAREIGAS EINANČIO DARBUOTOJO FUNKCIJOS
8. Šias pareigas einantis darbuotojas vykdo šias funkcijas:
8.1. administruoja ir koordinuoja Įstaigos dokumentų valdymą;
8.2. rengia,  registruoja,  apskaito,  perduoda  vykdyti  ir  saugo gaunamus  bei  siunčiamus dokumentus;
8.3. rengia įsakymų, raštų, pažymų, sutarčių ir kitų dokumentų projektus pagal direktoriaus pavedimus;
8.4. tvarko dokumentacijos planą, formuoja bylas, atsako už jų saugojimą ir perdavimą archyvui;
8.5. priima, registruoja ir paskirsto gaunamą korespondenciją bei elektroninius dokumentus;
8.6. administruoja Įstaigos elektroninį paštą, perduoda informaciją atsakingiems darbuotojams;
8.7. rengia direktoriaus pasitarimų, posėdžių protokolus ir užtikrina jų saugojimą;
8.8. administruoja  dokumentų  valdymo  sistemą  „Kontora“,  registruoja,  skenuoja ir valdo dokumentų srautus;
8.9. tvarko vaikų priėmimo į Įstaigą, išvykimo ir kitus ugdytinių apskaitos dokumentus bei duomenis;

8.10. administruoja Mokinių registrą, Pedagogų registrą, ŠVIS ir kitas švietimo informacines sistemas pagal kompetenciją;

       8.11. formuoja, tvarko ir saugo darbuotojų asmens bylas bei kitus personalo dokumentus;
8.12. rengia  pažymas,  išrašus  ir  kitus  dokumentus  pagal darbuotojų, tėvų  (globėjų)  ar institucijų prašymus;
         8.13. konsultuoja darbuotojus dokumentų rengimo ir valdymo klausimais;
   8.14. informuoja  direktorių  apie  gautus  dokumentus,  informaciją  ir  užtikrina  jų perdavimą vykdymui;
         8.15. užtikrina dokumentuose esančių asmens duomenų apsaugą ir konfidencialumą;
   8.16. rengia svečių, partnerių ir kitų interesantų priėmimą, laikydamasis dalykinio bendravimo ir etiketo reikalavimų;
         8.17. teikia informaciją interesantams pagal savo kompetenciją;
   8.18. dalyvauja  Įstaigos renginiuose,  komisijų  ir  darbo grupių veikloje, kai yra paskirtas;
         8.19. nuolat tobulina profesinę kvalifikaciją;
8.20. vykdo kitus Įstaigos direktoriaus teisėtus pavedimus, susijusius su pareigybės funkcijomis.

IV SKYRIUS
ŠIAS PAREIGAS EINANČIO DARBUOTOJO TEISĖS
9. Sekretorius turi teisę:
9.1.  gauti iš darbuotojų informaciją ir dokumentus, reikalingus pareigybės funkcijoms atlikti;

9.2.  reikalauti, kad dokumentai būtų pateikiami nustatytais terminais ir tinkamai įforminti;
 9.3. reikalauti  iš  atsakingų  darbuotojų pateikti   dokumentus  ir  informaciją,  reikalingą funkcijoms vykdyti
9.4.  grąžinti netinkamai parengtus dokumentus taisyti;
9.5. teikti  direktoriui   pasiūlymus  dėl  dokumentų   valdymo,  administravimo  ir  darbo organizavimo tobulinimo;
9.6. naudotis darbui reikalingomis informacinėmis sistemomis, registrais ir duomenų bazėmis;
9.7.  kelti kvalifikaciją teisės aktų nustatyta tvarka;
9.8.  reikalauti sudaryti saugias ir tinkamas darbo sąlygas;
9.9.  naudotis kitomis Lietuvos Respublikos teisės aktuose nustatytomis teisėmis.
V SKYRIUS
ŠIAS PAREIGAS EINANČIO DARBUOTOJO  ATSAKOMYBĖ
10.  Sekretorius atsako už:
10.1. tinkamą dokumentų valdymo organizavimą, registravimą, apskaitą ir saugojimą;
10.2. rengiamų dokumentų kokybę, tikslumą ir pateikimą nustatytais terminais;
10.3. darbuotojų asmens bylų ir kitų dokumentų tinkamą tvarkymą;
10.4. Mokinių  registro, Pedagogų  registro, ŠVIS  ir  kitų informacinių  sistemų duomenų teisingumą pagal savo kompetenciją;
10.5. asmens duomenų ir konfidencialios informacijos apsaugą;
10.6. teisės aktų, reglamentuojančių dokumentų valdymą ir archyvavimą, laikymąsi;
10.7. pareigų nevykdymą ar netinkamą vykdymą Lietuvos Respublikos darbo kodekso ir kitų teisės aktų nustatyta tvarka.
11. Už padarytą žalą sekretorius atsako Lietuvos Respublikos teisės aktų nustatyta tvarka.

Susipažinau:
